open-index/open-wikipedia-markdown huggingface dataset:
Golub ćukan

**Golub ćukan** (lat *Pteromylaeus bovinus*) riba je iz reda pravih raža (lat. Rajiformes), porodice morskih golubova (lat. Myliobatidae). Naraste do 250&nbsp;cm duljine i 83&nbsp;kg težine. Tijelo mu je spljošteno kao i kod svih goluba, s izduljenim bočnim perajama, kao krilima koje završavaju oštro. Ima izduljenu njušku, ravnu, koja podsječa na pačji kljun, u ustima ima 7 redova ravnih zuba . Svijetlo smeđe je boje, sa desetak sivo-plavih pruga po leđima . Živi na dubinama do 150 m u tropskim i toplijim morima, a hrani se pridnenim školjkašima i rakovima. Živi većino sam, a ponekad i manjim grupama. rep mu je dugačak i oblika biča. Uz sam početak repa, u kožnoj ovojnici se nalazi velika i dobro razvijena bodlja. Bodlja je od vazodentina, tvrdog, kosti sličnog materijala. Duž bodlje prostire se ventrolateralna
žlijezdana udubina u kojioj se nalazi otrovno žljezdano tkivo, iz kojeg se otrov ispušta u bodlju. Kako voli toplija mora, u Jadranu nije čest, najčešće se uhvati na južnom dijelu. Cijenjen je u prehrani.

## Rasprostranjenost
Golub ćukan je riba koja prebiva po cijelom istočnom dijelu Atlantika, od Portugala do Angole, a također i oko juga Afrike, te u Indijskom oceanu oko Mozambika.

## Izvori

## Vanjske veze
Viceguverner Američke Samoe

Vlast na Američkoj Samoi se sasoji od guvernera, viceguvenera i Fonoa ili skupštine koju čini Senat od 18 i Predstavnički dom od 21 člana. Prvi neposredni izbori za guvernera i viceguvernera su održani 1977. Kandidati za guvenera i viceguvernera se natječu na zajedničkoj kandidacijskoj listi.

Trenutni viceguverner je Ipulasi Aitofele Sunia, koji je na tom položaju bio od 2003.

## Djelomičan popis viceguvernera Američke Samoe

* Tufele Li’amatua (republikanac) 3. januar 1978 - 3. januar 1985
* Eni Faleomavaega (demokrat) 1985 - 1989
* Togiola Tulafono (demokrat) 3. januar 1997 - 26. mart 2003.
* Ipulasi Aitofele Sunia (demokrat) 11. april 2003. - danas

## Reference
Golub kosir

**Golub kosir** (lat *Myliobatis aquila*) riba je iz reda pravih raža (lat. Rajiformes), porodice morskih golubova (lat. Myliobatidae). Naraste do 183 cm duljine i 14,5 kg težine (ovaj podatak se kosi s nekim drugim izvorima koji navode i do 60&nbsp;kg). Kod nas ga još zovu i sokol, biskup, ćuk, ororaža, fratar golub, sović, viža,... Ovo je najpoznatija vrsta goluba u Jadranu, a i najzastupljenija. Tijelo mu je slično kao i u goluba ćukana, romboidnog oblika s poroduženom i tupo zaobljenom njuškom i ustima sa 7 redova pločastih zuba. Bočne peraje su mu izdužene i završavaju oštrim rubom. Rep je dugačak, ima oblik biča, a pri korijenu repa nalazi se dobro razvijena bodlja. Ona je izrazito nazubljena, te može uzrokovati ozbiljne ozljede. Na bazi bodlje u uzdužnom žlijebu nalazi se žlijezdano tkivo koje izlučuje otrov, kojim se ova riba brani od napada. Boja tijela mu je sivkasta, ponekad i smeđkasta, dok im je trbuh svijetao, gotovo bijel. Kosir živi na području do 300 m dubine, a hrani se beskralježnjacima sa dna ali i ribama koje uhvati. Najčešće se hrani noću, dok je danju zakopan ispod pijeska ili mulja. Ženke su uglavnom veće od mužjaka. Parenje se vrši krajem proljeća ili početkom ljeta, a ženke nesu 3-7 mladunaca koji žive unutar nje slijedećih 8 mjeseci. U početku se mladi hrane žumancem iz jaja, a kasnije ih majka indirektno hrani. U prvim danima života mladunci imaju svijetle pjege po leđima.

## Rasprostranjenost
Golub kosir je riba koja prebiva po cijelom istočnom dijelu Atlantika, od Maroka do Britanije, a također i u južnom dijelu Sjevernog mora. Prisutan je također i oko juga Afrike, te po cijelom Mediteranu.

## Izvori

## Vanjske veze
Valerijana

**Valerijana** (odoljen, odolen, macina trava), lat. *Valeriana officinalis* je višegodišnja zeljasta biljka iz porodice Valerianaceae.

## Opis biljke
Domaća valerijana sadrži od 0,2 do 0,5 % eteričnog ulja. Obično ima umirujuće, a vrlo rijetko stimulirajuće djelovanje pa u tom slučaju izaziva živčanost.. Upotrebljava se korijen valerijane ili preparati sačinjeni od njega. Uspijeva na nadmorskoj visini do 2000 metara.

Valeriana traži rastresita, vlažna i humusna zemljišta. Najdjelotvornije komponente svih vrsta valerijane jesu valepotrijati i eterično ulje. Manje važni su alkaloidi i glikozidi. Preparati mogu biti različiti: najčešća je tinktura a u posljednje postoje i preparati u obliku tableta i kapsula koji sadrže ekstrate valerijaninog korijena.

## Reference
LGBTQ prava u Mađarskoj

**Položaj [[LGBT]] osoba u [[Mađarska|Mađarskoj]]** je povoljniji nego u drugim državama ovog dela Evrope. Mađarska zabranjuje diskriminaciju na osnovu seksualne orijentacije i priznaje registrovana partnerstva.
## Dekriminalizacija
Prvi krivični zakon Mađarske iz 1878. godine kažnjavao je seksualne odnose između muškaraca kaznom do jedne godine zatvora. Istopolni odnosi između osoba starijih od 20 godina dekriminalizovani su 1961. godine, a 1978. ova starosna granica seksualne saglasnosti spuštena je na 18. Puno izjednačenje između homoseksualnih i heteroseksualnih odnosa sprovedeno je promenom ustava 2002. godine i granica seksualne saglasnosti iznosi 14 godina. Gejevi i lezbejke mogu da služe vojsku otvoreno.

## Zabrana diskriminacije
Godine 2000. Ustavni sud je doneo odluku da ustavna zabrana diskriminacije "na osnovu drugog svojstva" pokriva i seksualnu orijentaciju. Zakon o zabrani diskriminacije u oblasti javnog zdravstva donet je 1997. godine. Zakon o jednakom tretmanu i promociji jednakih mogućnosti donet 2003. godine zabranjuje diskriminaciju na osnovu seksualne orijentacije u oblasti zaposlenja, obrazovanja, zdravlja i prometa roba i usluga. 

## Istopolne zajednice

Neregistrovana kohabitacija je bila priznata od 1996. godine. Ovaj zakon se odnosio na sve parove koji žive zajedno u ekonomskoj ili emocionalno-seksualnoj vezi (de facto brak), uključujući i istopolne parove. Nije bila potrebna zvanična registracija ovih parova. Zakon je davao neke povlastice i prava parovima koji žive zajedno, ali se ova prava i povlastice nisu automatski primenjivale, već su parovi morali da se prijavljuju lokalnim upravama u svakom pojedinačnom slučaju. Nasleđivanje je moguće jedino preko testamenta, a udovačka penzija je omogućena samo za parove koji žive preko 10 godina zajedno.
Godine 2007. 17. decembra, parlament je usvojio zakon o registrovanim partnerstvima koji je predložila MSZP-SZDSZ vladajuća koalicija. Zakon je stupio na snagu 1. jula, 2009. godine. Zakon daje ista prava koja su data brakom osim u pitanjima usvajanja dece, pristupa IVF-u ili surogatu, kao i uzimanja prezimena.
### Usvajanje dece
U Mađarskoj je moguće usvajanje dece od strane pojedinaca, ali istopolni parovi ne mogu zajedno da usvoje, niti jedan od partnera može da usvoji dete drugog partnera. 

## LGBT zajednica i društvo
Prema istraživanju Eurobarometra iz 2006. godine svega 18% Mađara i Mađarica smatra istopolne brakove prihvatljivim, dok 13% smatra da istopolnim parovima treba omogućiti usvajanje dece.

Mađarska je bila zemlja domaćin izbora za Mr Gay Europe, 2007. godine i izabrana je da bude domaćin sportskog takmičenja Eurogames, 2012.
Budapest Pride, parada ponosa LGBT osoba, bila je prva takva manifestacija u zemljama bivšeg komunističkog bloka. Iako ne privlači veliki broj ljudi kao što je to slučaj sa nekim drugim paradama ponosa u Evropi, ona ima relativno stalan broj učesnika i učenica. 

## Vidi dalje

* Ljudska prava u Mađarskoj
* Istopolne zajednice u Mađarskoj

## Reference
Roseau

**Roseau** je luka i glavni grad Dominike, smješten u na ušću istoimene rijeke na jugozapadnoj obali otoka, otočje Windward. Grad je 1979. gotovo potpuno razorio uragan David, ali je nanovo izgrađen. U njemu se danas nalaze glavna luka, lokalni aerodrom, Government House, Victoria Memorial Museum , anglikanska crkva Sv. Georgea, New Market, i nekoliko luksuznih hotela.

U prošlosti na staroj tržnici prodavali su se i kupovali robovi. Na Old Market Plazi (pješačka zona) nalaze se atraktivne trgovine, a na New Marketu može da se nabavi tropsko voće, povrće i cvijeće. U botaničkom vrtu uz razno tropsko bilje i drveće nalazi se i maleni avijarij sa rijetkim vrstama dominikanskih papiga. Iznad grada dominira vrh Morne Bruce, do kojega se stiže zbog veličanstvenog pogleda na Roseau. Nedaleko grada su i slapovi Trafalgar Falls, vrijedni kraćeg pješačenja. Grad ima 20,000 stanovnika, uže gradsko područje 8,300. Proizvodnja esencijalnih ulja; začini.

## Vanjske veze

* Foto galerija
Antilski kreolski jezik

**Antilski kreolski jezik** je kreolski jezik temeljen na francuskom koji se uglavnom govori na Malim Antilima. Gramatika i rječnik su također pod značajnim uticajem karipskog i afričkih jezika. Srodan je haićanski haićanskom kreolskim, ali se od njega razlikuje po mnogim značajkama. Nekoć se naširoko koristio na Mali Antilima, ali je potpuno iščezao sa Tobagoa, a broj govornika mu se naglos smanjuje na Grenadi. Njegovom nestanku, pogotovo na otocima gdje je službeni jezik engleski, je u prošlosti doprinijelo shvaćanje da predstavlja oznaku nižeg socio-ekonomskog statusa. Danas, pak, postoje napori da ga se oživi i sačuva kao izraz nacionalnog identiteta.

Na Dominici govornici antilskog kreolskog za njega koriste izraz **Kwéyòl**. 
Antilski kreolski se govori na Dominici, Grenadi, Gvadalupi, Martiniku, Saint-Barthélemyju (St. Barts), Svetoj Luciji, Svetom Vincentu te Trinidadu i Tobagou. Njime govori oko 1 milion ljudi.

## Reference
Parlamentarna republika

**Parlamentarna republika** ili **parlamentarna ustavna republika** predstavlja republikanski oblik vladavine temeljen na parlamentarnom sistemu u kome je izvršna vlast ili njen najvažniji dio utjelovljen u šefu vlade prije svega odgovorna parlamentu koji je bira.

Šef države, odnosno predsjednik republike, u pravilu nema neke značajne izvršne ovlasti, te ga najčešće kao nestranačku osobu o kojoj postoji konsenzus vodećih stranaka bira parlament kvalificiranom većinom. U nekim parlamentarnim republikama se, pak, šef države bira na neposrednim izborima od građana.

Ukoliko šef države ima značajne ovlasti ili ih dijeli sa šefom vlade, tada se govori polupredsjedničkoj republici. U nekim državama, kao što je Južnoafrička Republika, predsjednika bira parlamenta, ali on u sebi koncentrira svu izvršnu vlast pa se tada govori o predsjedničkoj republici.

Parlamentarnoj republici je po uređenju najbliža parlamentarna monarhija, a iz tog sistema su i evoluirale neke parlamentarne republike koje se danas nalaze u sastavu Commonwealtha, odnosno gdje je generalnog guvernera kao predstavnika britanske kraljice zamijenio od strane nacionalnog parlamenta postavljeni predsjednik.

Sve države nastale raspadom SFRJ su se svojim ustavima definirale kao parlamentarne republike.
Lista predsjednika Dominike

**Predsjednik Dominike** predstavlja državnog poglavara Dominike. Bira ga parlament na mandat od pet godina, na prijedlog premijera koji je prethodno konzultirao vođu opozicije. Predsjednik ima zadatak nakon parlamentarnih izbora za premijera imenovati vođu najjače stranke u parlamentu te ministre u kabinetu.

## Popis predsjednika Dominike
* Sir Louis Cools-Lartigue (interim): 3. novembar 1978. - 16. januar 1979.
* Fred Degazon: 16. januar 1979 - 25. februar 1980.
* Jenner Armour (v.d. za Degazona): 21. jun 1979. - 25. februar 1980.
* Aurelius Marie: 25. februar 1980. - 19. decembar 1983.
* Sir Clarence Seignoret: 19. decembar 1983. - 25. oktobar 1993.
* Crispin Sorhaindo: 25. oktobar 1993. - 5. oktobar 1998.
* Vernon Shaw: 6. oktobar 1998. - 1. oktobar 2003.
* Nicholas Liverpool: 2. oktobar 2003. - 17. septembar 2012.
* Eliud Williams: 17. septembar 2012. - 2. oktobar 2013.
* Charles Savarin: 2. oktobar 2013. - danas
Golub uhan

**Golub uhan** (lat *Mobula mobular*) riba je iz reda pravih raža (lat. Rajiformes), porodice morskih golubova (lat. Myliobatidae). Naraste do 520 cm duljine i 300 kg težine čime spada među najveće ribe Jadrana. Kod nas ga još zovu i morski vrag. Spada u istu podobitelj kao i Manta (lat. *Manta birostris*) , jedne od najvećih riba. Uhan je relativno česta riba u našem moru, a živi najčešće na otvorenom moru, gdje se hrani malim pelagijskim račićima i ribicama. Tamne je boje leđa, a vrlo svijetlog, skoro bijelog trbuha. Krila mu zaršavaju oštro, a naše ime je dobio po karakterističnim nastavcima koji rastu iz glave i podsjećaju na rogove ili velike uši. Ima dugačak, tanak rep, a blizu baze repa je smještena nazubljena bodlja. Bodlja je manjih dimenzija, a na bazi bodlje i njenom uzdužnom žlijebu se nalaze otrovne žlijezde.

## Rasprostranjenost
Golub uhan je riba koja prebiva po istočnom dijelu Atlantika, od Senegala do Irske, uključujući oko Kanara i Azora. Prisutan je također i po cijelom Mediteranu, a ponekad zaluta i u Sjeverno more i sjeverni dio Atlantika. Postoje i izvješća o njegovoj prisutnosti i oko obala Indije.

## Izvori

## Vanjske veze
Grbavi čizmar

**Grbavi čizmar** (lat. *Alectis alexandrinus*) riba je iz porodice bitinica (lat. *Carangidae*). Zabilježen je u Jadranu 1973. godine, a smatra se da je došao iz južnih krajeva Mediterana, odnosno toplijih mora. Ima jako spljošteno tijelo u bočnom smjeru, a rastom ono postaje sve izduženije. Na gornjem kraju glave ima karakterističnu grbu, a početak trbušne i leđne peraje je znatno istureniji od ostatka peraje. Ima male ljuske koje su teško vidljive, a glava je gola, kao i pojedini djelovi tijela. Boja tijela mu je srebrnkasta s plavkastim odsjajem kada se gleda odozgo. Nedorasle jedinke imaju pet pruga na tijelu. Mrijesti se tokom ljeta,a jajašca su pelagična. Naraste do 100 cm duljine i preko 3 kg težine. Snažan je i brz plivač, živi na dubinama do 70 m, a hrani se lignjama i ribom.
   
## Rasprostranjenost
Grbavi čizmar je riba koja prebiva po istočnom dijelu Atlantika, u toplijem moru od Gibraltara do Angole, Prisutan je također i po južnom dijelu Mediterana, a ponekad zaluta i u Jadran.

## Izvori

## Vanjske veze
Lista premijera Dominike

**Premijer Dominike** je šef vlade na Dominici. Imenuje ga predsjednik nakon održanih parlamentarnih izbora, i to u pravilu vođu najjače stranke u parlamentu.

Funkciju premijera na Dominici su uveli Britanci 1960. godine u okviru reformi tokom kojih je Dominika postepeno dobivala autonomiju. Tada je njen naziv bio glavni ministar (*chief minister*), a 1967. je promijenen u premijer, što je ostalo i nakon što je 1978. Dominika stekla nezavisnost.

## Glavni ministri Dominike (1960 - 1967)
* Frank Baron: 1. januar 1960 - januar 1961.
* Edward Oliver LeBlanc: januar 1961 - 1. mart 1967.

## Premijeri Dominike (1967 - 1978)
* Edward Oliver LeBlanc: 1. mart 1967 - 27. jul 1974.
* Patrick John: 28. jul 1974 - 2. novembar 1978.

## Premijeri Dominike (1978 - )
* Patrick John: 3. novembar 1978 - 21. jun 1979.
* Oliver Seraphine: 21. jun 1979 - 21. jul 1980.
* Dame Eugenia Charles: 21. jul 1980 - 14. jun 1995.
* Edison James: 14. jun 1995 - 3. februar 2000.
* Rosie Douglas: 3. februar - 1. oktobar 2000.
* Pierre Charles: 3. oktobar 2000 - 6. januar 2004.
* Osborne Riviere (v.d.): 6 - 8. januar 2004. 
* Roosevelt Skerrit: 8. januar 2004 -
Edward Oliver LeBlanc

**Edward Oliver LeBlanc** (3. oktobar 1923 &ndash; 29. oktobar 2004) bio je dominički političar, najpoznatiji po tome što je od 1961. do 1974. godine vodio Dominiku kao premijer.

Godine 1957. se priključio Dominičkoj laburističkoj partiji. Godine 1960. je postao članom vlade kratkotrajne Zapadnoindijske Federacije, a 1961. je izabran u dominički parlament kada je prvi put izabran za premijera (glavnog ministra).

LeBlanc je otada još nekoliko puta dobio izbore, stekavši ogromnu popularnost, zbog čega ga mnogi Dominičani smatraju ocem nacije. U ljeto 1974. je, nedugo prije nego što će Dominika steći nezavisnost od Ujedinjenog Kraljevstva iznenada podnio ostavku i povukao se iz politike. Sam LeBlanc nikada nije iznio razloge za taj potez, ali se vjeruje da je bio motiviran nemogućnošću da provede socijalističke reforme.
Patrick John

**Patrick Roland John** (7. januar 1938. - ) je bivši dominički političar koji je bio premijer Dominike od 1974. do 1979. godine. Prije dolaska na vlast se istakao u sindikatima, a kao član Dominičke laburističke partije je izabran za gradonačelnika Roseaua. John je na vlast došao nakon ostavke popularnog premijera Edwarda Olivera LeBlanca i za vrijeme njegove vladavine je Dominika godine 1978. stekla nezavisnost od Ujedinjenog Kraljevstva. Mandat su mu također označile i glasine o planovima za invaziju i političku uniju sa susjednim Barbadosom, korupcijske afere te nasilni neredi zbog kojih je u julu 1979. podnio ostavku.

John se, navodno, nije htio pomiriti s gubitkom vlasti, pa je godine 1981. pokušao organizirati dva državna udara protiv vlade Eugenie Charles. Pri drugom pokušaju je angažirao američke i kanadske neonaciste čiji su plan invazije, poznat kao operacija Red Dog, zaustavile američke vlasti. Johnu je za pokušaj puča suđeno dva puta - 1983. godine, kada je oslobođen, i 1985. kada je proglašen krivim i osuđen na 12 godina zatvora. Nakon izlaska iz zatvora John se vratio u javni život i postao predsjednikom Dominičkog fudbalskog saveza.

## Vanjske veze
* Tull: Tell us about coup rumours , NationNews, 04 October 2006
Oliver Seraphin

**Oliver James "O. J." Seraphin** (Roseau, 2. august 1943. -), također poznat kao **Oliver James Seraphine**) je bivši dominički političar poznat po tome što je bio premijer Dominike od 25. juna 1979. do 21. jula 1980.

Prije dolaska na vlast bio je ministar komunikacija, javnih radova i građevine, a potom ministar poljoprivrede u vladi Patricka Johna. Kada je u junu 1979. došlo do nereda i demonstracija ispred sjedišta parlamenta, Seraphin je podnio ostavku, a potom je isto učinio i John. Nekoliko dana kasnije je na poziv "Odbora javnog spasa" prihvatio ponudu da formira novu vladu. Nekoliko mjeseci kasnije, u augustu 1979. godine, Dominiku je pogodio uragan David s katastrofalnim posljedicama. Seraphin je nakon toga putovao širom svijeta pokušavajući dobiti financijsku pomoć za obnovu infrastrukture. Godinu dana kasnije su održani izbori na kome je pobijedila Dominička stranka slobode, a Seraphinova Demokratska laburistička partija je nakon toga postepeno nestala s političke scene. Seraphin se nakon toga posvetio biznisu, uglavnom turizmu.

## Izvori
Eugenia Charles

**Dame Eugenia Charles**, DBE (15. maj 1919 – 6. septembar 2005) bila je dominička pravnica i političarka, najpoznatija po tome što je bila premijer Dominike od 21. jula 1980. do 14. juna 1995. Bila je dosada prva, i dosad jedina, žena-premijer u historiji Dominike. Također je bila prva žena-premijer u historiji Kariba, te prva žena koja je postala šef vlade u Amerikama.

U mladosti se počela zanimati za pravo, a nakon školovanja u Kanadi i Velikoj Britaniji položila pravosudni ispit i postala prva žena-advokat u historiji Dominike, specijalizirana za imovinske odnose. 1960. se počela baviti politikom, vodeći kampanju za veću slobodu štampe. Tada je bila i među osnivačima Dominičke stranke slobode na čije će čelo doći početkom 1970-ih. Godine 1980. je njena stranka pobijedila na izborima te preuzela vlast od ljevičarske Demokratske laburističke partije.

Početak mandata Eugenije Charles su obilježili burni događaji. Godine 1981. su protiv nje organizirana dva pokušaja državnog udara. Prvi je to učinio komandant vojske Frederick Newton napadom na sjedište vladi vjerne policije u Rouseau. Drugi je pokušaj organizirao bivši premijer Patrick John angažiravši američke i kanadske najamnike u operaciji Red Dog. Oba su pokušaja propala, a pučisti su kažnjeni - Newton vješanjem, a John zatvorskom kaznom.

Kada je godine 1983. na Grenadi izvršen državni udar u kome je ubijen Maurice Bishop, Charles je kao predsjedateljica Organizacije istočnokaripskih država (OECS) zatražila međunarodnu vojnu akciju protiv pučista. Na taj je poziv odgovorio američki predsjednik Ronald Reagan, organiziravši operaciju Urgent Fury odnosno vojnu invaziju Grenade. Charles je potom s Reaganom branila kontroverznu invaziju.

Zbog dugogodišnje vladavine i karaktera Charles je dobila nadimak "karipska Željezna lady", odnosno česte usporedbe s Margaret Thatcher.

Iz politike se povukla 1995. godine, osjetivši kako gubi popularnost. Umrla je na Martiniku od komplikacija izazvanih operacijom zamjene kuka.

## Reference

## Vanjske veze
* Caricom Biography
Rosie Douglas

**Roosevelt Bernard Douglas** (15. oktobar 1941 – 1. oktobar 2000.) bio je dominički političar, koji je 2000. godine bio premijer Dominike.

Douglas se školovao u Kanadi gdje je godine 1969. sudjelovao u znamenitoj pobuni u kompjuterskoj laboratoriji Univerziteta Concordia. http://www.nalis.gov.tt/Biography/bio-ROSIE_DOUGLAS_lateDominicanPM.htm Nakon toga je postao aktivan u socijalističkim krugovima, postavši članom, a kasnije vođom Dominičke laburističke partije (DLP). Na parlamentarnim izborima 31. januara 2000. DLP je porazila Jedinstvenu radničku partiju premijera Edisona Jamesa, da bi potom Douglas sastavio vladu u koaliciji s Dominičkom strankom slobode i preuzeo vlast 3. februara. Nekoliko mjeseci kasnije je pronađen mrtav u svojoj kući, dan nakon velike diplomatske turneje po azijsko-pacifičkoj regiji. Na njegovo je mjesto imenovan Pierre Charles. 
 
## Povezano

* Historija Dominike
Pierre Charles

**Pierre Charles** (30. jun 1954 &ndash; 6. januar 2004) je bio dominički političar, koji je vršio dužnost premijera od 2000. do 2004. 

Prije bavljenja politikom je bio učitelj i lokalni aktivist. Godine 1985. je kao kandidat Dominičke laburističke partije izabran u Dom skupštine Dominike|parlament te do smrti zastupao Grand Bay.

Na mjesto premijera je stupio 1. oktobra 2000. nakon iznenadne smrti njegovog prethodnika Rosieja Douglasa. U jesen 2003. se razbolio i bio prisiljen podvrći se kirurškoj operaciji srca, prilikom čega ga je privremeno zamjenjivao Osborne Riviere. Nedugo nakon povratka iz bolnice Charles je tokom vožnje sa sastanka kabineta doživio srčani udar i umro. Privremeno ga je zamijenio Osborne Riviere, dok formalno dužnost nije preuzeo Roosevelt Skerritt.
Osborne Riviere

**Osborne Riviere** (1932 - ) je dominički političar koji je u dva navrata privremeno vršio dužnost premijera Dominike. Kao član Dominičke laburističke partije se 2001. priključio vladi Pierrea Charlesa postavši ministar vanjskih poslova. Krajem 2003. je preuzeo dužnost od premijera koji se tada liječio. Charles se početkom 2004. vratio na mjesto premijera, ali je 6. januara umro od srčanog udara. Riviere je ponovno preuzeo dužnost premijera i držao je dva dana, sve dok dužnost nije preuzeo sadašnji premijer Roosevelt Skerritt. Riviere se iz vlade povukao nakon parlamentarnih izbora 2005.
Nicholas Liverpool

**Nicholas Joseph Orville Liverpool** (Grand Bay, 9. septembar 1934. — ) je predsjednik Dominike. Godine 1960. je diplomirao pravo na Univerzitetu Hulla, a 1961. položio pravosudni ispit. Godine 1965. je magistrirao na Univerzitetu Sheffielda.

U martu 1998. je imenovan za ambasadora Dominike u SAD gdje je ostao do 2001.

Za predsjednika je prvi put izabran 2003. godine, a u julu 2008. izabran i po drugi put.

## Reference
Roosevelt Skerrit

**Roosevelt Skerrit** (8. jun 1972 -) je dominički političar koji od 2004. godine do danas vrši dužnost premijera.

Skerritt je u mladosti bio pristaša Dominičke stranke slobode, ali se nakon studija u SAD priključio Dominičkoj laburističkoj partiji (DLP). Predavao je na koledžu Clifton-Dupigny prije nego što je 2000. kao kandidat DLP izabran u Parlament.

U vladi Roosevelta Douglasa je dobio resor ministra sporta, a nakon dolaska Doiglasove smrti je u kabinetu Pierrea Charlesa preuzeo i oblast obrazovanja. Za vrijeme njegovog mandata je osnovan Dominički državni koledž. Godine 2003. je vodio tajne pregovore s NR Kinom oko povlačenja priznanja Tajvana u zamjenu za financijsku pomoć. 

Mjesto premijera je preuzeo početkom 2004. nakon Charlesove iznenadne smrti. U aprilu iste godine je Dominika prekinula diplomatske odnose s Tajvanom i preuzela diplomatske odnose s NR Kinom. Skerritt je potvrdio mandat na izborima 2005. godine kada je DLP postigla uspjeh i povećala broj mjesta u parlamentu. Otada je Skerritt izgradio bliske veze s Fidelom Castrom i Hugom Chavezom, koji je 2007. posjetio Dominiku kao prvi važniji svjetski vođa u njenoj historiji. Pod Skerrittom je Dominika početkom 2008. ušla u Bolivarski savez za Amerike (ALBA).

## Reference
Dominička laburistička partija

**Dominička laburistička partija** (, DLP) je socijaldemokratska stranka koja djeluje na Dominici te se nalazi na vlasti od 2000. godine.

DLP su 1955. osnovali spisateljica Phyllis Shand Allfrey i Emmanuel Christopher Loblack te predstavlja najstariju političku stranku na Dominici. Ona je dominirala političkom scenom Dominike u godinama neposredno pred i poslije sticanja nezavisnosti od Ujedinjenog Kraljevstva. Nakon što je zbog niza skandala i uličnih nereda premijer Patrick John podnio ostavku našla se 1979. u opoziciji i tamo ostala sve do 2000. godine kada je pobijedila na parlamentarnim izborima.

Na izborima 2005. godine je osvojila 12 od 21 mjesta u parlamentu, potom 2009. 18 mjesta, 2014. 15 mjesta i 2019. 17 mjesta. Njen vođa je premijer Roosevelt Skerrit.
Edison James

**Edison Chenfil James** (Marigot, 18. oktobar 1943 -) je dominički poduzetnik i političar, koji je bio premijer Dominike od 14. juna 1995. do 3. februara 2000. 

Prije ulaska u politiku se istakao kao uspješan direktor Dominica Banana Marketing Company, te znatno pridonio da se otok oporavi od posljedica uragana David. S vremenom je postao sve kritičniji prema politici premijerke Eugenije Charles te godine 1988. bio među osnivačima Jedinstvene radničke partije (UWP). Ona je na izborima 1990. osvojila 6 od 21 mjesta u Domu skupštine a James postao službeni vođa opozicije.

Godine 1995. UWP je osvojila 11 od 21 mjesta te preuzela vlast, a James postao premijer. Pod njegovim mandatom Dominika se nastavila razvijati, ali je UWP-ova vlada bila pod optužbama za korupciju, kao i doživjela kritike zbog pokušaja da diversificira ekonomiju s industrijskim postrojenjima odnosno nudi vlastito državljanstvo bogatim izbjeglicama. Nastojeći maksimalno iskoristiti popularnost i efekte ekonomskog buma, James je početkom 2000. raspisao prijevremene izbore, ali je na njima na iznenađenje svih promatrača poražen te je UWP otada u opoziciji. Godine 2007. je podnio ostavku na mjesto predsjednika UWP.

## Izvori
Dominička stranka slobode

**Dominička stranka slobode** (, DFP) je konzervativna politička stranka koja djeluje na Dominici.

Prvih decenija postojanja je DFP bila glavna opozicijska stranka nasuprot vladajućoj Dominičkoj laburističkoj partiji. Godine 1975. je na njeno čelo stupila Eugenia Charles, kasnije prozvana "karipska Željezna lady" te preuzela vlast na izborima 1980. godine. DFP je na vlasti ostala do 1996. kada ju je porazila novosnovana Jedinstvena radnička partija (UWP).

DFP je nakon toga počela slabiti tako da 2005. godine nije ušla u parlament. Međutim, od 2000. do 2005. bila je u neslužbenoj koaliciji s laburistima.
Phishing

**Phishing** ili **mrežna krađa identiteta** je vrsta prijevare putem e-maila odnosno elektroničke poruke. Pošiljatelj navodi žrtvu da na lažnoj web stranici, čija je hiperveza data u poruci, otkrije osobne ili financijske informacije.

Phishing se može iskoristiti tako da se osobi ukrade novac ili nanese neka druga šteta (primjerice, provala u e-mail račun žrtve).

## Opis poruke
Poruka može izgledati kao obavijest iz banke, internetske trgovine i sl., no žrtvu se navodi da klikne na hipervezu s lažnom internetskom stranicom te da na njoj upiše osobne informacije (u poruci se često navodi da korisnik treba potvrditi ili promijeniti podatke). Kad korisnik upiše podatke na lažnoj stranici, informacije dolaze do vlasnika lažne stranice.

Lažna web stranica izgleda skoro identična pravoj, ali URL u adresnoj traci joj je drukčiji

Korisniku koji je postao žrtva krađe identiteta može pomoći mijenjanje lozinke ili PIN-ova na svojim računima, kontaktiranje banke čije usluge koristi te, ako sazna da mu je netko pristupio podacima, zatvaranje računa.

## Stanje
Phishing je narastao za 42% u siječnju 2005. godine: u prosincu 2004. poslano je 8,829 phishing e-mailova, ali broj je u siječnju 2005. narastao na 12,845.

Broj lažnih web stranica u istom periodu je porastao s 1,740 na 2,560.

## Izvor
* urednica Ana Rutar, *Internet i rad na mreži*, nakladnik Algebra d.o.o., 2008.,
Jedinstvena radnička partija (Dominika)

**Jedinstvena radnička partija** (, UWP) je centristička politička stranka koja djeluje na Dominici. Osnovana je 1988. od grupe poduzetnika na čelu s Edisonom Jamesom, koji su bili nezadovoljni politikom premijerke Eugenije Charles. Na izborima 1990. se nametnula kao najjača stranka opozicije, a nakon izbora 1996. preuzela vlast. Godine 2000. je poražena na izborima od Dominičke laburističke partije te se otada nalazi u opoziciji.

## Vanjske veze
* United Workers' Party
Douglas (otok Man)

**Daglas** () je glavni grad Ostrva Man, njegovo najveće mesto i sedište vlade. Daglas je poslovni, trgovinski, saobraćajni, industrijski i zabavni centar ostrva.

Prema podacima iz 2001. na ostrvu živi 25.347 stanovnika što je oko jedne trećine ukupnog ostrvskog stanovništva.

## Vanjske veze

* Skupština Opštine Daglas
Manski jezik

**Manski** (*Gaelg* ili *Gailck*, *Manx*), poznat i kao **manski gelski** ili ***manski gaelski*** (*Manx Gaelic*), je gelski jezik govoren na Otoku Manu. Pripada indoeuropskoj skupini jezika, a oblik je staroirskog i u bliskoj je vezi sa jezikom koji se govori u Ulsteru i sa ostalim gelskim dijalektima.

## Rječnik

## Brojevi

## Reference
Ivan Grnja

**Ivan (Ivica) Grnja**, poznat i kao **John Grnja** (Darda, 1948), hrvatski nogometni trener i bivši osječki nogometaš.

## Igračka karijera
Igrao je za osječke klubove "Željezničar" (1967-68), "Metalac OLT" (1968-72. i 1983-84) i NK "Osijek" (1972-82) te za "Špartu" iz Belog Manastira (1982-83). Za NK "Osijek" odigrao je 520 utakmica. U dva navrata kraće vrijeme igrao je u Sjevernoameričkoj nogometnoj ligi (*North American Soccer League*) za klubove :en:Toronto Metros-Croatia (1974) i :en:Tampa Bay Rowdies (1976).

Nogometni napadač, niskog rasta, vrlo brz, s efektnim driblingom, okretan, izvanrednog centaršuta. Nastupao je za razne jugoslovenske reprezentacije (olimpijska, mlada, B-reprezentacija).

## Trenerska karijera
Od 1984. nogometni trener u NK "Osijeku". Vodio je sve uzrasne kategorije. Bio je trener seniora "Osijeka" (1991. i 1993–94), "Belišća" (1995–96) i "Đakova" (1996). Voditelj nogometne škole u NK "Osijek" (1996–97). Područni inspektor HNS-a (1997–2000), trener i selektor juniorske reprezentacije Hrvatske od 2000, Hrvatske nogometne U-21 reprezentacije 2005. i Hrvatske nogometne U-19 reprezentacije 2008.

## Izvori i reference
* "Nogometni leksikon"  
* Ivan Grnja (na engleskoj Vikipediji)
Kenny MacAskill

**Keni Makaskil** (gel. *Coinneach MacAsgaill*, eng. *Kenny MacAskill*; rođen 28. 4. 1958. u Edinburgu, Škotska) je škotski odvetnik i političar Škotske nacionalne stranke (*Pàrtaidh Nàiseanta na h-Alba*), a posle 2007. ministar pravde u škotskoj manjinskoj vladi Aleksa Salmonda.

## Život
Studirao je na edinburškom univerzitetu.

## Politika
20. 8. 2009. Keni Makaskil je pustio Abdela Baseta al-Megrahija, koji je bio osuđen za atentat u Lokrbi, ali Libija ga je smatrala političkom zatvorenikom. Razlog za oproštaj je bila činjenica da al-Megrahi boluje od smrtonosnog raka i da lekari veruju da će živeti još samo nekoliko meseci. Hilari Klinton je o tome razgovarala sa ministrom, i Sjedinjene Države su vršile pritisak da on ne bude pušten.

Ministar kaže da *su škoti definisani čovečnošću* i da *al-Megrahija očekuje viša pravda - on umire*.

## Knjige
* *Building a Nation - Post Devolution Nationalism in Scotland* (2004)
* *Agenda for a New Scotland - Visions of Scotland 2020*
* *Global Scots - Voices From Afar* (sa Henri Makleiš)

## Vanjske veze

* www.kennymacaskill.co.uk/  
* Život na veb strani stranke ''Pàrtaidh Nàiseanta na h-Alba''  
* Makaskil na strani škotstog parlamenta 

## Reference
Luka Romanjoli

**Лука Ромањоли** (ит.: *Luca Romagnoli*; рођен 12. 9. 1961. у Риму) је талијански политичар и вођа Социјалног покрета Пламен тробојке.

Након завршене основне школе и гимназије уписао је Географски факулет у Риму, где је дипломирао 1989. 

Од 1989-90 радио је у компанији *-{OceanSismica Sp.A}-* а 1991. је почео да ради на Универзитету Мапуто у Мозамбику и Тринити колеџу у Даблину. 

Докторирао је географију 1994, а за редовног професора на Римском универзитету изабран је 2000. 

На место генералног секретара МСФТ изабран је 2002. да би након расцепа у странци постао њен председник. 

Посланик је у Европском парламенту, био је члан Савета за саобраћај и туризам и Савета за спољне послове у Европском парламенту до 2009. године.
Koni Polgrejv

**Koni Polgrejv** (, 1999. – 2014.) je bila kućni ljubimac drugog predsednika Rusije Vladimira Putina, kuja vrste labrador.

Putinu ju je poklonio ministar vanrednih situacija Sergej Kožugetovič Šojgu 2000. godine kao štene.

Koni je imala decu i unuke. Dve - Olga i Orhideja, bile poklonjene Margoti Klestil-Lefleri, supruzi bivšeg austrijskog predsednika Tomasa Klestila. Frau Margot kaže da štenad su joj pomogla preboliti smrt njenog supruga.

Koni je prisutstvovala susretu Putina i Merkela 2007. godine. Kada Merkel je pitala Putina o uzrasti pasa, Putin joj je rekao da ona ima 5 godina. Markel je odgovorila da nije mislila da je pas tako star.

## Spomenik
Stanovništvo Primorskog rajona Sankt Peterburga u oktobru 2007. godine je naručilo spomenik labradoru Koni sa nadpisom «*Лучшему другу Президента — собаке Кони*» (Najboljemu prijatelju Predsednika – psu Koni) kao dar za rođen dan Putina

## Izvori
Banja Vrućica

**Banja Vrućica** je naseljeno mjesto u Bosni i Hercegovini u opštini Teslić koja pripada entitetu Republika Srpska. Na popisu stanovništva 1991. u njemu je živjelo 2,637 stanovnika.

Poznata je kao zdravstveno-turistički centar.

## Geografija

## Historija
Od nastanka, naselje je nazivano samo Vrućica. Dokazano je da su još Rimljani iskorištavali lokalni izvor mineralne vode. Odatle potiče i naziv naselja. Do početka 20. vijeka naziv Vrućica se odnosio da širi prostor koji obuhvata današnja naselja Gomjenica (s lijeve strane Usore), Bežlja (dalje uzvodno uz Usoru) i Vrućicu. Ta tri naselja, prema stanovništvu koje ih naseljava, zvanično su nazivana Turska Vrućica (Gomjenica), Katolička Vrućica (Bežlja) i Srpska Vrućica (Banja Vrućica).

Vrućička drvena crkva je bila jedna od najstarijih pravoslavnih crkava u okolini. Rastavljena je početkom 20. vijeka, a na njenom mjestu je izgrađena današnja crkva SV. Petra i Pavla.

U vrućičkom zaseoku Brkići nalaze se stećci Vojvode Momčila.

U središtu naselja se nalazi „Avionsko krilo“, spomenik pilotu Ratku Jovanoviću koji je poginuo na području Vrućice u 2. svjetskom ratu; i spomenik borcima palim u toku poslednjeg rata.

## Stanovništvo

## Privreda
Vrućica ima jednu petogodišnju školu, područno odjeljenje Osnovne škole »Petar Petrović Njegoš« iz Teslića.

Postoje dvije pravoslavne crkve i jedna katolička, po jedno pravoslavno i katoličko groblje.

Putevima je vezana za Teslić (3 -{km}-), Blatnicu (15 -{km}-) i Stenjak (3 -{km}-). Prema Gomjenici nema saobraćajnu vezu.

Ima poštu (74273) i veći broj trgovačkih i zanatskih radnji.

Iz Vrućice je drugoligaški fudbalski klub »Mineral« i prvoligaški kuglaški klub »Mineral«. FK »Mineral« ima stadion male veličine u Vrućici.

Pored mineralne vode koja se iskorištava u ZTC Vanja Vrućica, postoji otvoreni uređeni izvor pitke mineralne vode (Kiseljak).

## Zdravstveno turistički centar

Osnovu ovog centra čini prirodna banja za lječenje kardio-vaskularnih oboljenja. Sa kompleksom od četiri hotela i kapacitetom od hiljadu ležajeva Banja Vrućica predstavlja najveći turistički kapacitet u Bosni i Hercegovini. Najznačajnija tri hotela koja ulaze u kompleks Banje Vrućice su *Kardial*,*Posavina* i *Srbija*. Najveći od ova tri hotela je *Kardial*, čija se vrijednost procjenjuje na preko 10 miliona KM. U ovom hotelu održavaju se mnogi kulturno-sportski susreti i seminari iz raznih oblasti.

## Reference

## Izvori
* Knjiga: "Nacionalni sastav stanovništva - Rezultati za Republiku po opštinama i naseljenim mjestima 1991.", statistički bilten br. 234, Izdanje Državnog zavoda za statistiku Republike Bosne i Hercegovine, Sarajevo.
* internet - izvor, "Popis po mjesnim zajednicama" - http://www.fzs.ba/Podaci/nacion%20po%20mjesnim.pdf 
* Petar Bogunović: „Iz usorskog kraja i okoline“ (1937)
* Boško N. Petrović: „Vojvoda Momčilo“.

## Vanjske veze

* Stranice ZTC Banja Vrućica
* OŠ »P. P. Njegoš«
Paflagonija

**Paflagonija** (antgrč. *Παφλαγονία* [*Paphlagonía*, moderno *Paflagonía*]) je bila antička regija u sjevernoj Anatoliji; protezala se uz obalu Crnog mora između Bitinije na zapadu i Ponta na istoku, odnosno sjeverno of Frigije. Prema Strabonu, rijeka Bartin činila je zapadnu, a Kizil istočnu granicu regije.

Paflagonija nikada nije imala značajniju ulogu kroz historiju, no bila je naseljena jednim od najstarijih anatolijskih naroda. U doba vladavine Hetita, regija je bila naseljena narodom Kaška čije etničke veze sa Paflagonijcima nisu poznate, no čini se kako su bili u srodstvu sa Kapadocijcima koji su pripadali anatolijskoj grani indoevropskih naroda. Paflagonija se spominje u Herodotovim djelima, u kontekstu osvajanja lidijskog kralja Kreza koji ju je priključio svom kraljevstvu, te kako su njeni stanovnici 480. pne. sudjelovali u Kserksovoj vojsci u pohodu protiv Atene. Paflagonija je priključena Perzijskoj Monarhiji još u doba Kira Velikog koji je porazio Kreza, kralja Lidije. Ksenofont spominje kako je regijom vladao domaći princ bez ikakvog vanjskog utjecaja okolnih satrapa, a to se pripisuje izoliranosti regije koja je okružena planinama i u koju vode nepristupačni putevi. Paflagonijom su kasnije vladali Makedonci pod Aleksandrom i Rimljani, nakon čega područje gubi ime Paflagonija u političkom smislu.

## Reference

## Vanjske veze

* Paflagonija (Karalahana.com) 
* John Anthony Cramer: ''Geografski i povijesni opis Male AzijeA Geographical and Historical Description of Asia Minor''
* Paflagonija (enciklopedija Britannica)
Lamia (grad)

**Lamia** (grčki: *Λαμία*) grad je u središnjoj Grčkoj. Lamia je vrlo stari grad osnovan još za antičkih vremena, glavni je grad prefekture Ftiotide i Periferije Središnja Grčka (koja ima 5 prefektura).

## Porijeklo imena
Jedna od legendi govori da je grad dobio ime po mitološkoj kćeri boga Posejdona i Tračkoj kraljici Lamiji. Druga legenda pak govori da je ime izvedeno od imena starosjedioca tih krajeva Malijanaca.

U srednjem vijeku Lamia je zvana **Zetounion** (Ζητούνιον), ovo ime za grad susreće se prvi put kod navođenja Osmi ekumenski sabor iz 869. godine. Ovo ime je uz male preinake u izgovoru (**Zitouni**, Ζητούνι) potrajalo u uporabi do XIX. st. Jedna od teorija o porijeklu imena grada je da ime potječe od arapske riječi Zeitun (što znači maslina), ili pak da to dolazi od slavenske riječi sitonion (što znači zemlja preko rijeke). Nakon uspostave Latinskog carstva, poslije Četvrtog križarskog rata 1204., grad je bio poznat pod imenom Zirtounion, Zitonion, Girton (kad su Latinskim carstvom vladali Franci), El Cito (za vrijeme vlasti Katalonaca).

Za vrijeme vladavine Turaka grad je zvan Iztin, najvjerojatnije po prijašnjem imenu grada - Zitounion.

## Historija
Kao ljudsko stanište Lamia je naseljena već od 5. tisućljeća pr. Kr., ali se kao grad spominje tek nakon zemljotresa iz 424. pne., i to kao značajno spartansko vojno uporište koje je zaposjeo Aleksandar Makedonski.
 
Nakon Aleksandrove smrti Atenjani i ostali Grci pobunili su se protiv makedonske vlasti i gospodstva. Antipatros, makedonski regent , uzeo je taoce i zatočio ih iza zidina gradske utvrde Kastro za vrijeme Lamijskog rata (323. pne. - 322. pne.). Rat je okončan smrću atenskog generala Leostena i dolaskom 20.000 teško naoružanih makedonskih vojnika.

Nakon tog razdoblja Lamia se uspješno razvijala, naročito u 3. stoljeću pr. Krista za vrijeme dominacije Etolskog saveza. To je dokinuto 190. godine nakon Krista kada je rimski konzul Manius Acilius Glabrio orobio grad Lamiu. 
Lamia je uključena u sastav Kraljevine Grčke odmah po osamostaljenju 1829. godine i postala grčki pogranični grad, jer je tada granica prema Turskoj bila odmah do grada kod mjesta znanog kao Taratsa (to mjesto je nešto sjevernije od Lamije).

## Gradske znamenitosti
* *Kastro*, gradska utvrđena akropola
* *Platia Eleftherias* (Trg Slobode) - Trg na kojem se održavaju parade za dan nezavisnosti, i na kojem se nalazi gradska katedrala
* *Platia Diakou* (Trg Diakos) - Trg na kojem se nalazi kip grčkog nacionalnog junaka Athanasiosa Diakosa
* *Platia Laou* (Narodni trg) - Trg na kojem se nalazi kip Arisa Velouchiotisa

## Rast stanovništva posljednjih decenija

## Značajne osobe
* Athanasios Diakos (1788. - 1821.), grčki vojni zapovjednik za vrijeme Grčkog rata za neovisnost
* Aris Velouchiotis (1905. - 1945.), jedan od vođa grčkog pokreta otpora za Drugog svjetskog rata 
* Ilias Tsirimokos (1907. -1968.), grčki političar i predsjednik grčke vlade

## Gradski kipovi i spomenici
* Kip Athanasiosa Diakosa
* Kip Arisa Velouchiotisa
* Spomenik *Neznanom junaku*

## Zbratimljeni gradovi
*  Rzeszów, Poljska

## Reference
Partija (satrapija)

**Partija** (staropersijski: *Parthava* – Partava), pre nego što je postala Partsko Carstvo, bila je satrapija (provincija) Ahemenidskog Carstva. Granice Partija su bile: planinski lanac Kopet Dog na severu (danas granica između Irana i Turkmenistana), pustinja Dašt-e-kavir na jugu, Medija na zapadu, Hirkanija na severozapadu, Margijana na severoistoku i Arija na jugoistoku.

Partija se pobunila, 522/521. godine pne., protiv persijske vlasti pridružujući se pobunjenom medijskom kralju Fraortu. Persijski satrap Histap, sukobio se sa pobunjenicima kod Višpauzatiša, gde je odbio njihov napad 8. marta 521. godine pne., a nakon što mu je pristiglo pojačanje konačno je ih porazio i pobuna je ugušena. Poslednji satrap Partije bio je Fratafern, koji se predao Aleksandru Velikom 330. godine pne. Kasnije je ponovo postavljen na istu funkciju, a takođe je upravljao i Hirkanijom 323.godine pne.

Takođe, Partija je kasnije postala satrapija i Sasanidskog Carstva.

## Reference
Partija

**Partija** može biti:
* politička partija; u jednopartijskim državama se ponekad označava s velikim slovom kao sinonim za vladajuću partiju, npr. "Partija" je bio sinonim za SKJ u bivšoj Jugoslaviji.
* pojedinačno natjecanje u nekoj društvenoj igri, npr. šahovska partija ili partija karata
* potencijalni bračni partner, pogotovo ako je privlačan u financijskom ili nekom drugom smislu ("dobra partija").
* Partska Monarhija
* Partija (pokrajina)
** Partija (satrapija)

## Povezano
* Stranka, razvrstavanje
Meleager (general)

**Meleager** (grčki: Mελεαγρος *Meleagros*; ? - 323. pne.), sin Neoptolemu, bio je makedonski oficir u službi Aleksandra Velikog. Historijski izvori ga prvi put spominju 335. pne. u pohodu protiv Geta, da bi potom sudjelovao u svim važnijim bitkama u pohodu na Aziju, sve dok neposredno pred Aleksandrovu smrt nije imenovan komandantom pješadije.

Antički izvori navode kako je Meleager bio prvi od Aleksandrovih generala koji se nakon Aleksandrove smrti 323. pne. suprotstavio planovima Perdike, komandanta Aleksandrove konjice, da se za nasljednika njegovog carstva imenuje nerođeno dijete Aleksandra i Roksane s time da bi Perdika bio regent. Meleager se umjesto toga založio da se Aleksandrovim nasljednicima imenuju već poznati i živući Aleksandrovi muški srodnici - stariji brat Filip Aridej, odnosno Heraklo, nezakoniti Aleksandrov sin s ljubavnicom Barsinom. Većina generala je stala na Perdikinu stranu, te se sa svojim jedinicama ulogorila izvan zidina Babilona. Eskalaciju sukoba je privremeno spriječio kompromis koji je isposlovao Eumen - Aleksandrovim carstvom bi kao suvladari trebali vladati Aridej i Roksanino dijete, ako bude muškarac; Perdika bi, pak, služio kao regent u ime Roksaninog djeteta. 

Perdika je, međutim, pokazao političku spretnost te je lako izmanipulirao slaboumnog Filipa koga je nagovorio da zapovijedi veliku smotru vojske. Ona je bila izlika da se Meleageru vjerne jedinice opkole i prisile na predaju. 300 pripadnika, optuženih za pobunu, je pogubljeno. Meleager se pokušao skloniti u hram, ali je tamo uhvaćen i ubijen. 

## Izvori
* Smith, William (editor); *[[Dictionary of Greek and Roman Biography and Mythology]]*, "Meleager (1)" , Boston, (1867)
Laomedon iz Mitilene

**Laomedon** (na grčkom **Λαoμέδων**; 4. vijek pne.), rodom iz Mitilene, sin Larihov, bio je velikodostojnik u službi makedonskog kralja Aleksandra Velikog. S Aleksandrom se zbližio još dok je Aleksandar bio princ, te je 337. pne. zajedno s drugim Aleksandrovim pristašama protjeran s dvora Aleksandrovog oca Filipa. Na dvor se vratio nakon Filipove smrti, a za vrijeme Aleksandrovog pohoda je dobio zadatak brige o perzijskim zarobljenicima, s obzirom da je tečno govorio perzijski jezik. Nakon Aleksandrove smrti 323. pne. je podjelom u Babilonu kao satrap dobio vlast nad Sirijom i Fenicijom. Ona mu je priznata i podjelom u Triparadisu 321. pne. Te provincije je, međutim, svojoj novom egipatskom kraljevstvu htio priključiti Ptolomej te je pokrenuo vojni pohod na čelu s Nikanorom. Laomedon je pri tome zarobljen, ali je potkupio stražare i uspio pobjeći. Njegova dalja sudbina nije poznata.

## Izvori
* Smith, William (editor); *[[Dictionary of Greek and Roman Biography and Mythology]]*, "Laomedon" , Boston, (1867).

## Vanjske veze
* Pothos.org, Laomedon, son of Larichus
Filota (razvrstavanje)

**Filota** je bilo ime nekoliko znamenitih ličnosti starogrčke historije:
* Filota, sin Parmeninov, pogubljen od Aleksandra Velikog
* Filota (otac Parmenionov) i djed najpoznatijeg Filote
* Filota (muzičar), ditirampski pjesnik i muzičar koji je živio u 5. vijeku pne.
* Filota (frurarh), komandant makedonskog garnizona u Tebi i Tiru
* Filota (satrap), vojskovođa Aleksandra Velikog i Perdike
* Filota (sin Karsisov), kraljevski paž Aleksandra Velikog
* Filota (antigonidski general), kasni 4. vijek pne.
* Filota (antiohidski general), 2. vijek pne.
* Filota (ljekar) iz Amfise, 1. vijek pne.
Grboglavka

**Grboglavka** (lat. *Brama brama*) rijetka je riba u našem moru, kao i u Mediteranu, koji se čak ni ne navodi kao stanište ove ribe u velikom dijelu publikacija. Grboglavka je predator koji živi na dubinama do 100 m, najčešće u malim jatima, a hrani se manjim ribama, glavonošcima, račićima,...Migratorna je vrsta, prijeđe velike udaljenosti u svojim sezonskim migracijama. Naraste do 100 cm duljine i do 6 kg težine. Tijelo joj je ovalnog oblika, bočno vrlo spljošteno i tanko. Glava joj je tupo zaobljena, a oči izbuljene. U ustima ima velik broj oštrih zuba. Boja grboglavke je smeđe siva, svijetlija prema trbuhu, a oči su joj zlatne boje.

Lovi se u komercijalne svrhe i cijenjena je u prehrani.

## Rasprostranjenost
Grboglavka je raspristranjena u oceanima i toplim morima svijeta. Može se naći u Indijskom oceanu, južnom dijelu Pacifika, a Atlantiku živi na zapadnoj strani od Kanade do Bermuda, te na istočnoj od Norveške pa sve do Južnoafričke Republike.

## Izvori

## Vanjske veze
Filota (satrap)

**Filota** (na grčkom **Φιλωτας**; 4. vijek pne.) bio je makedonski oficir u vojski Aleksandra Velikog. Istakao se kao komandant pješadijskih jedinica u pohodima na Sogdijanu i Indiju. Nakon Aleksandrove smrti 323. pne. je podjelom u Babilonu postao satrap Kilikije. Regent Perdika mu je 321. pne. podjelom u Triparadisu oduzeo satrapiju, ali mu je ostao vjeran, sudjelujući u borbama protiv Antigona. 320. pne. je zarobljen ali je zajedno s još nekoliko zarobljenika preuzeo nadzor nad tvrđavom u kojoj je bio zatočen. Godine 316. pne. ga je ponovno zarobio Antigon. Kakva je bila njegova dalja sudbina, nije poznato.

## Izvori
* Smith, William (editor); *[[Dictionary of Greek and Roman Biography and Mythology]]*, "Philotas (5)" , Boston, (1867)